ما وكفت عليك وجرحي داويته
لسولف جذب للعفته ضلت ناس
ابكد انجوم ربك ناس البيته
عفته ايطيح ماي الكصه خاب اشبيك
انه ابغمة ندم مي كصتي كضيته
يلماتسوه حته ابراسي ذكره اتصير
شخصك ليش فوك الراس خليته
على كلشي الخلص وياك احس ندمان
حته اعله الهوه الوياك شميته
سرك طب دخيل وزحمه كلت اطيه
خاطر ما اطلعه الساني كصيته
وهم طيفك يجي ؟وهم استردك شوك؟
رغم هذا الجرح لبكلبي خليته
رايد عين صلفه اتكبح اويه الطيف
انه ناسيك طيفك ليش وديته
تره البقن منك كلش عليه اثكال
ابثكل ليلي الكبل سهران كضيته
عله صخرة كبر ما تسوه دمعه اطيح
كبل جنت الغشيم ودمعي بديته
كلبك مو صعب لو ردته اطبله ابساع
بس اوياي احسن ما صفت نيته
اذا عاشر ورد لمن اغيب ايهيم
لا تقنعني كلبك كوه طبيته
انه ماخذ قراري وناسي كلشي اوياك
مو بس جدمي كلبي وياك كضيته
منقووولـــــــ ..